БНСУ-ын Олон улсын хамтын ажиллагааны байгууллага (Койка)-тай хамтран хэрэгжүүлэх “Галт тэрэгний хөдөлгөөн зохицуулалтын нэгдсэн төвийн барилга барих болон үйл ажиллагааны чадавхыг дээшлүүлэх замаар монгол улсын төмөр замын өрсөлдөх чадварыг сайжруулах төсөл”-ийн хүрээнд 2022 оны 9 дүгээр сард дараах үйл ажиллагаа явагдлаа.

9 сарын 05-09-ны өдрүүдэд Солонгосын консериум (төслийн зөвлөх баг) Мастер төлөвлөгөө боловсруулахтай холбогдуулан

-Төмөр замын дохиолол холбоо

-Зүтгүүр болон вагоны үндсэн үзүүлэлт

-“УБТЗ” ХНН-ийн 2030 хөгжлийн төлөвлөгөөний хэрэгжилт

-Өртөөдийн,тээх нэвтрүүлэх чадвар

Сэдвүүдээр “ГТХЗНТ” УТҮГ, “УБТЗ” ХНН, “МТЗ” ТӨХК, “ЗТЗ” ХХК, “ТТЗ” ХХК-гийн холбогдох албан хүмүүстэй хамтарсан хэлэлцүүлэгийн зохион байгуулсан.

9 сарын 21-23-ны өдрүүдэд “Солонгосын консерциум” (төслийн зөвлөх баг) болон “Галт тэрэгний хөдөлгөөн зохицуулалтын нэгдсэн төв” УТҮГ хамтран төслийн Туршилтын систем суурилуулах хэсгийн үндсэн зургийн явц, туршилтын хэсгийн системийн үзүүлэлт, цаашдын төлөвлөгөөний талаар хэлэлцүүлэг хийж зөвшилцөлд хүрсэн.

9 сарын 21-30-ны өдрүүдэд КОЙКА төслийн хүрээнд зохион байгуулагдсан CIAT-ON хөтөлбөрийн цахим сургалтад салбарын 20 инженерийг хамруулах ажлын зохион байгуулсан бөгөөд сургалтад ГТХЗНТ-ийн 7 албан хаагч 8 хоногийн турш 13 - 17 цагийн хооронд 32 цаг цахимаар хамрагдсан. Сургалтыг үр дүнтэй зохион байгуулах зорилгоор Зүүнбаян төмөр замын хурлын танхимд нэгдсэн журмаар оролцогчдыг хамруулан амжилттай зохион байгууллаа.